Miriam Meckel

D **Miriam Meckel** (* 18. Juli 1967 z Hilden, Nordrhy-Westfale) isch e dütschi Kommunikationswüsseschaftleri. Si isch Profässorin für Undernämeskommunikation a dr Universität Sanggalle und gschäftsfüehrendi Gsellschafteri vo dr ada Learning GmbH, wo digitals Lerne aabietet.

## Läbe
De Miriam Meckel isch d Tochter vomene Theolog, wo Schuelleiter vomene Gymnasium z Düsseldorf gsi isch. Det het sie ires Abitur gmacht und het vo 1986 bis 1993 z Münster und Taipeh Kommunikationswüsseschaft, Sinology, Politikwüsseschaft und Jura studiert. Si isch 1994 z Münster i Kommunikationswissenschaft zur Dr. phil. promoviert worde.

Syt 1990 het d Miriam Meckel als Färnsehredakteurin für d Regionalnachrichte bim Westdütsche Rundfunk (WDR) z Köln und Düsseldorf gschaffet und isch fryi Mitarbeiteri vo de VOX für d Sändig *Welt-Vox* gsi. Vo 1994 bis 1995 isch si Chefin vom Dienst und Moderatori bi *[[RTL Regional|RTL West Live]]*, vo 1995 bis 1999 Moderatorin bim WDR, under anderem fürs Politmagazin *Westpol* und s Mittagsmagazin *NRW am Mittag* gsi. 2006/2007 het si s monatliche Talkformat *Miriam Meckel – Standpunkte* bi n-tv moderiert.

1995, es Jahr nach de Promotion, het si e Verträttigsprofessur am Institut für Kommunikationswissenschaft vo de Westfälischen Wilhelms-Universität z Münster übernuu. 1999 isch si ordentlichi Profässorin und geschäftsfüehrendi Direktorin vom Institut worde.

Syt 2005 underrichtet si als Profässorin für Undernämeskommunikation a dr Universität Sanggalle. Iri Forschigssschwärpünkt sind Kommunikationsmanagement, Internationali Kommunikation, Medienökonomy und Undernämeskommunikation. Näbe de Profässur isch si Partneri vo de Brunswick Group worde und het für das Beratigsundernäme im Beraich Finanzkommunikation und Krise-PR es Berliner Büro ufbuut.

Im Septämber 2008 het d Meckel z Berlin e Zämebruch gha. De Arzt het e schwäre Erschöpfigszuestand verbunde mit ere Infektion diagnostiziert. 2009 het si füüf Wuche iere Klinik im Allgai verbrunge. 2010 isch s Buech *Brief an mein Leben* usechoo, i dem si iri Erfahrig mit em Burnout-Syndrom darstellt. 2014 het d Bavaria Film im Uftrag vom ZDF under de Regie vom Schwiizer Urs Egger e Film zum Thema Burnout dräit. Er uf Motiv us *Brief an mein Leben* basiert. D Schauspileri Marie Bäumer het d Hauptrolle gspilt.

Am 1. Oktober 2014 isch si als Nachfolgeri vom Roland Tichy Chefredakteurin vo de dütsche Zytschrift *Wirtschaftswoche* worde. Uf de 1. April 2017 het si de Poste a Beat Balzli übergäh und isch Usegäberi vo dere Zytschrift worde. Im Jänner 2019 isch si au Verlegeri bi de digitale Wyterbildigsinitiative ada worde, wo au zur Handelsblatt-Mediegruppe ghört. Syt em 1. Novämber 2020 isch d ada als ada Learning GmbH usglidert. D Miriam Mecke isch eini vo de Gsellschafterinne und zäme mit de Léa Steinacker au Gschäftsfüehreri.

D Miriam Meckel läbt und schafft z Sanggalle, z Berlin und z Düsseldorf. Iri Läbespartneri isch di dütschi Färnsehjournalistin Anne Will gsi. Sie hend am 19.&nbsp;August 2016 e yyträiti Partnerschaft gschlosse, sind aber syt em Novämber 2019 trännt.

### Politik
Als Profässorin z Düsseldorf isch si vom März 2001 bis Oktober 2002 au Staatssekretärin für Medie und Regierungssprecherin vom Ministerpresidänt Wolfgang Clement z Nordrhy-Westfale gsi. Under sym Nachfolger Peer Steinbrück isch si vo Novämber 2002 bis Juni 2005 Staatssekretärin für Europa, Internationals und Medie gsi. Si isch aber nid de SPD byträtte, sondern partyylos blibe und het nid als Oberbürgermeisteri vo Münster kandidiert.

### Mandat und Engagements
D Miriam Meckel isch Mitglid i de Dütsche Gsellschaft für Publizistik- und Kommunikationswüsseschaft (DGPuK) und i de International Communication Association (ICA). Si isch Byratsmitglid vo Message, enere internationale Zytschrift für Journalismus, und em Institut zur Förderig vom publizistische Nachwuchs (IfP). Als Mitglid vo de internationale Jury vo de Development Gateway Foundation bi de Wältbank het si de Development Gateway Award mitentwicklet.

D Meckel ghöört zu den Understützer vo de Charta vo de Digitale Grundrächt i dr EU, wo Ändi Novämber 2016 veröffentlicht worden isch.

## Ehrige und Uuszeichnige
* 2001: CICERO-Rednerpryys i de Kategory Wüsseschaft
* 2020: Verdienstorde vo Nordrhy-Westfale

## Schrifte
* *Fernsehen ohne Grenzen? Europas Fernsehen zwischen Integration und Segmentierung.* Westdeutscher Verlag, Opladen 1994, ISBN 3-531-12620-2.
* *Globaler Journalismus. Professionelle Medienkommunikation in der Weltgesellschaft.* Westdeutscher Verlag, Opladen 2001, ISBN 3-531-13422-1.
* *Internationale Kommunikation. Eine Einführung.* Westdeutscher Verlag, Opladen 1996, ISBN 3-531-12681-4.
* *Medien-Mythos? Die Inszenierung von Prominenz und Schicksal am Beispiel Diana Spencer.* Westdeutscher Verlag, Opladen 1999, ISBN 3-531-13291-1.
* *Nachrichtenjournalismus im Fernsehen*. UVK-Medien, Konstanz 2000, ISBN 3-89669-234-8. (Reihe Praktischer Journalismus, Band 38)
* *Redaktionsmanagement: Ansätze aus Theorie und Praxis.* Westdeutscher Verlag, Opladen 1999, ISBN 978-3-531-12980-8.
* *Das Glück der Unerreichbarkeit. Wege aus der Kommunikationsfalle*. Murmann, Hamburg 2007, ISBN 978-3-86774-002-9.
* *Brief an mein Leben – Erfahrungen mit einem Burnout*. Rowohlt, Reinbek bei Hamburg 2010, ISBN 978-3498045166.
* *NEXT – Erinnerungen an eine Zukunft ohne uns*. Rowohlt, Reinbek bei Hamburg 2011, ISBN 978-3-498-04523-4.
* als Mitautorin: 
* *Wir verschwinden: Der Mensch im digitalen Zeitalter*. Intelligent leben – Eine Essay-Reihe, Kein & Aber, Zürich 2013, ISBN 978-3036956527.
* *Mein Kopf gehört mir: eine Reise durch die schöne neue Welt des Brainhacking.* Piper, München 2018.
* als Mitautorin: Miriam Meckel, Daniel Rettig: *Serendipity: 77 zufällige Entdeckungen, die Geschichte schrieben.* Kein & Aber, Zürich 2018, ISBN 978-3036957876.

## Vortrag
* 

## Weblink

* Miriam Meckels eigene Web-Site: miriammeckel.com
* Professur von Miriam Meckel (Universität St. Gallen)
* Miriam Meckel auf Academia.edu
* „Der kommunikative Imperativ. Zur Begründung von Kommunikation als Managementfunktion“, Antrittsvorlesung von Miriam Meckel am 9. Mai 2005
* „This object cannot be liked – über die Grenzen menschlichen Ermessen und das Ermessen menschlicher Grenzen“ Vortrag von Miriam Meckel auf der re:publica 2010 (Video)
* zeit.de Dezember 2011: Interview

## Einzelnachwys